eso isch es use'cho: Bronze statt Gold imene militärisch bedütigs'lose Schrumpf-König'riich. Aber anstatt uf dr ärmlichi Fortgang vo dr Gschicht z luäge, betrachted mir hüt en früan'rigi Episode. Mir werfed en Blick in dr Königs'hof vom Salomo zu däre Ziit, wo no alles Gold gsi isch, wo glänzt hett. Do isch Bsuäch cho, vo wiit. E Bsuächerin isch uf Jerusalem g'raist. Si hett öpis wele lerne. Si hätt öpis wele in Erfahrig bringe. Hüt würd mer däm Typus Touristin "Bildigs'raisendi" säge. Ihre Name isch in dr Bible nöd uuf'g'schribe, dä hätt si au nöd hüfig brucht, wil si eh mit "Ihre Majestät" aa'g'sproche worde isch. Si isch Königin gsi - d Königin vo Saba.